Diari Oficial de la Generalitat Valenciana


Sumari del DOGV 3942, del 19-02-2001 (2001/1479)

RESOLUCIÓ de 14 de febrer de 2001, de la Direcció General de Producció Agrària, per la qual s'estableixen els preus màxims que han de pagar els alumnes pels productes lactis acollits a l'ajuda al consum en centres escolars.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/02/14/(1)/dof/vci/html**

### Dades del document

Número de DOGV
:   3942

Data del DOGV
:   19-02-2001

Secció del DOGV
:   I. DISPOSICIONS GENERALS

Número del document
:   2001/1479


Data del document
:   14-02-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública
    * producte lacti
    * centre d'ensenyament
    * alumne
    * alumnat
    * preu autoritzat

RESOLUCIÓ de 14 de febrer de 2001, de la Direcció General de Producció Agrària, per la qual s'estableixen els preus màxims que han de pagar els alumnes pels productes lactis acollits a l'ajuda al consum en centres escolars. [2001/F1479]
  
El Reglament (CE) 1.255/1999, del Consell, de 17 de maig de 1999, pel qual s'estableix l'organització comuna de mercats en el sector de la llet i dels productes lactis, recull en l'article 14 la concessió d'una ajuda comunitària per al subministrament de llet i determinats productes lactis als alumnes de centres escolars, a fi de fomentar-ne el consum entre aquest estrat de la població.
  
Aquesta ajuda està regulada des de l'1 de gener de 2000 pel Reglament (CE) 2.707/2000, de la Comissió, d'11 de desembre de 2000, que estableix les modalitats d'aplicació del Reglament (CE) 1.255/1999 pel que fa a la concessió de l'ajuda comunitària per al subministrament de llet i determinats productes lactis als alumnes de centres escolars.
  
En l'article 4 del reglament esmentat s'estableix l'import unitari de l'ajuda segons les categories establides en el mateix reglament. Així mateix, en l'article 14 s'estableix que, amb la finalitat de garantir que l'import de l'ajuda siga repercutit en el preu pagat pel beneficiari, els estats membres fixaran els preus màxims que cal pagar per alumne en relació amb els diferents productes.
  
Atés això i els preus proposats pels proveïdors de llet i productes lactis, i en l'exercici de la competència atribuïda per mitjà de l'Ordre de 19 de maig de 1994, de la Conselleria d'Agricultura, Pesca i Alimentació, per la qual es regulen les ajudes a la cessió de llet i determinats productes lactis als alumnes de centres escolars de la Comunitat Valenciana, resolc:
  
Establir els preus màxims de referència que han de pagar els alumnes acollits a l'ajuda al consum de llet i productes lactis en centres escolars en l'àmbit de la Comunitat Valenciana, regulada pel Reglament (CE) 2.707/2000, en les quanties que s'assenyalen a continuació per categoria i presentacions comercials.
  
En el cas que es modifique l'import unitari de l'ajuda, l'import d'aquesta per a les quantitats cedides a preu reduït durant el mes en curs serà l'aplicable el primer dia del mes esmentat.


Còpia Permalink ELI